# name
Informe 1: Anàlisi d'entrevistes. Ciutat Vella (Barcelona)

# metadata.dc.description[].value
Informe de Recerca: Projecte HEBE. L'empoderament de joves en la comunitat. Anàlisi de casos a partir de tres comunitats (HEBE-III)

# metadata.dc.description.abstract[].value
L’estudi que es presenta té algunes qüestions inicials que guien el seu treball i a les que d’una manera o altra s’espera poder donar alguna resposta: Com influeix la comunitat en l’empoderament juvenil? Quines estratègies i recursos hauria de potenciar la comunitat per tal de facilitar l’empoderament de les persones joves? Quines sinergies s’estableixen entre els projectes socioeducatius amb finalitat empoderadora i el seu entorn comunitari? Quin és l’impacte dels projectes d’empoderament juvenil en les pròpies persones joves i en la comunitat?
Aquestes qüestions son abordades a través de diferents estratègies metodològiques. La voluntat és tenir present aquesta mirada multi-metodològica per tal d’aprofitar específicament allò de particular que pot aportar cada proposta metodològica i escollir d’aquesta manera les qüestions més oportunes en cada cas. A la vegada, també es busca la complementarietat entre les propostes i la màxima garantia d’abast d’informació en la recerca.
L’informe que ara teniu a les mans recull de forma sintètica el treball que s’ha portat a terme a través de la realització d’entrevistes amb diferents agents vinculats d’alguna manera amb la comunitat delimitada pels barris Gòtic i Casc Antic, del Districte de Ciutat Vella (Barcelona) . Aquest informe, juntament amb els informes de relats de vida de joves de la mateixa comunitat i de grups de discussió, conforma el recull de dades que fonamenten i donen lloc a l’Informe de Comunitat Ciutat Vella (Barcelona).

# metadata.dc.publisher[].value
Universitat de Girona. Departament de Pedagogia

# metadata.dc.rights[].value
cc by-nc-nd (c) Corbella, Laura et al., 2023

# metadata.dc.source[].value
Documents de treball / Informes (Teoria i Història de l'Educació)

# metadata.dc.title[].value
Informe 1: Anàlisi d'entrevistes. Ciutat Vella (Barcelona)